Document ID: 31997F0827

Reference:
EUR-Lex - 31997F0827 - SK
Dôležité právne oznámenie
|
31997F0827
Úradný vestník L 344 , 15/12/1997 S. 0007 - 0009
Jednotná akciaz 5. decembra 1997prijatá Radou na základe článku K.3 Zmluvy o Európskej únii, ktorý stanovuje mechanizmus na hodnotenie uplatňovania a vykonávania medzinárodných záväzkov v boji proti organizovanému zločinu na národnej úrovni(97/827/SVV)RADA EURÓPSKEJ ÚNIE,so zreteľom na Zmluvu o Európskej únii a najmä na jej článok K.3 ods. 2 písm. b),so zreteľom na správu Skupiny na vysokej úrovni pre organizovaný zločin schválenú na zasadnutí Európskej rady v Amsterdame 16. a 17. júna 1997 a najmä na odporúčanie č. 15 akčného plánu,so zreteľom na závery Rady k uvedenej správe,so zreteľom na skúsenosti v rámci Medzinárodného finančného pracoviska pre pranie špinavých peňazí,so zreteľom na rozhodnutie Rady z 26. júna 1997 o pravidlách vzťahujúcich sa na národných expertov o oddelení od Generálneho sekretariátu Rady v kontexte vykonávania plánu na zintenzívnenie boja proti organizovanému zločinu,keďže je potrebné zdokonaliť vykonávanie nástrojov prijatých v rámci únie i mimo nej na národnej úrovni, najmä s cieľom potlačiť organizovaný zločin;keďže takéto vykonávanie je predovšetkým zodpovednosťou každého členského štátu a keďže, v rámci ich spoločného postupu v únii, sa členské štáty navzájom podporujú k zdokonaľovaniu uplatňovania nástrojov spolupráce prijatých na medzinárodnej úrovni;keďže je tiež žiadúce ustanoviť mechanizmus, ktorý, ako rozšírenie takéhoto spoločného postupu, umožňuje členským štátom vyhodnocovať navzájom na základe rovnosti a vzájomnej dôvery vykonávanie nástrojov spolupráce, určenými na potláčanie medzinárodného organizovaného zločinu;po preskúmaní názorov Európskeho parlamentu [1], následne po konzultáciách vykonaných predsedníctvom v súlade s článkom K.6 zmluvy,PRIJALA TÚTO JEDNOTNÚ AKCIU:Článok 1Cieľ1. Bez toho, aby bola dotknutá spôsobilosť spoločenstva, mechanizmus na vzájomné hodnotenie uplatňovania a vykonávania práva únie a iných medzinárodných aktov a nástrojov v oblasti trestných vecí na národnej úrovni, následných právnych predpisov a praxe na národnej úrovni a krokov medzinárodnej spolupráce v boji proti organizovanému zločinu v členských štátoch, sa ustanoví v súlade s podrobnými pravidlami, ktoré sú stanovené nižšie.2. Každý členský štát sa zaviaže zaistiť, že jeho národné orgány budú plne spolupracovať s hodnotiacimi tímami založenými podľa tejto jednotnej akcie s cieľom jej vykonávania, s príslušným ohľadom na zodpovedajúce pravidlá práva a etiky na národnej úrovni.Článok 2Hodnotiace subjekty1. Každý rok bude definovaný špecifický predmet hodnotenia, rovnako ako poradie, v ktorom budú členské štáty hodnotené, v počte aspoň päť za rok, na návrh predsedníctva, členmi Multidisciplinárnej pracovnej skupiny pre organizovaný zločin (MDW).2. Hodnotenie pripraví predsedníctvo Rady za asistencie Generálneho sekretariátu Rady. Komisia sa plne zapojí do prípravných prác.3. Prvý rok hodnotení sa začne najneskôr tri mesiace po nadobudnutí účinnosti tejto jednotnej akcie.Článok 3Menovanie expertov1. Každý členský štát pošle Generálnemu sekretariátu Rady, na základe iniciatívy predsedu, mená jedného až troch expertov s významnými skúsenosťami v oblasti, na ktorú sa hodnotenie vzťahuje v rámci boja proti organizovanému zločinu, najmä v orgánoch činných v trestnom konaní ako polícia, colná správa, súdna alebo iná verejná autorita, ktorí sú pripravení zúčastniť sa aspoň na jednom výkone hodnotiacej činnosti.2. Predsedníctvo vypracuje zoznam expertov menovaných členskými štátmi a predloží ho členom MDW.Článok 4Hodnotiaci tímNa základe zoznamu uvedeného v článku 3 ods. 2, predsedníctvo vyberie tím troch expertov pre každý členský štát, ktorý má byť predmetom hodnotenia, pričom sa uistí, že nie sú štátnymi príslušníkmi predmetného členského štátu. Mená vybraných expertov budú oznámené MDW. Títo experti budú predstavovať hodnotiaci tím. V závislosti na subjektoch, ktoré majú byť hodnotené, sa Komisia môže zúčastňovať na práci tímov expertov. Hodnotiacemu tímu bude vo všetkých jeho úlohách pomáhať Generálny sekretariát Rady.Článok 5Príprava dotazníkaPredsedníctvo, za pomoci Generálneho sekretariátu Rady, vypracuje dotazník na účely hodnotenia všetkých členských štátov v rámci cieľov, definovaných v článku 2 ods. 1 a predloží ho MDW na schválenie. Dotazník sa navrhne tak, aby stanovil všetky informácie užitočné na prevedenie hodnotenia. Členský štát, ktorý má byť predmetom hodnotenia, zabezpečí, že sa dotazník vyplní v prípustnom čase a čo najúplnejšie, a že pokiaľ je to nutné, pripojí všetky nevyhnutné právne ustanovenia a technické a praktické údaje, ktoré sa požadujú.Článok 6Hodnotenie na miestePo prijatí odpovedí na dotazník, hodnotiaci tím navštívi členský štát, ktorý má byť predmetom hodnotenia, aby sa mohol stretnúť s politickými, administratívnymi, policajnými, colnými a súdnymi autoritami alebo akýmkoľvek iným príslušným orgánom v súlade s programom návštev pripraveným navštíveným členským štátom, ktorý zoberie do úvahy želania vyjadrené hodnotiacim tímom.Článok 7Príprava návrhu správyNajneskôr jeden mesiac po návšteve podľa článku 6 pripraví hodnotiaci tím návrh správy a predloží ho členskému štátu na zistenie jeho názoru. Pokiaľ to uzná za vhodné, upraví správu na základe pripomienok hodnoteného členského štátu.Článok 8Diskusia a prijatie správy1. Predsedníctvo postúpi návrh správy, ktorého charakter bude dôverný, členom MDW, spolu s prípadnými pripomienkami hodnoteného členského štátu, ktoré neboli prijaté hodnotiacim tímom.2. Schôdza MDW sa začne predložením návrhu správy členmi hodnotiaceho tímu. Predstaviteľ hodnoteného členského štátu potom predloží prípadný komentár, informácie alebo vysvetlenie podľa toho, ako uzná za vhodné. MDW potom prerokuje návrh správy a svoje závery prijme konsenzom.3. Predsedníctvo raz za rok informuje Radu o výsledkoch výkonu hodnotenia. Rada môže tam, kde to uzná za vhodné, reagovať na akékoľvek odporúčania príslušného členského štátu a môže ho vyzvať, aby Rade podal správu o pokroku, ktorý dosiahol do termínu, určeného Radou.4. V súlade s článkom 9 ods. 2, predsedníctvo každý rok informuje Európsky parlament o vykonávaní hodnotiaceho mechanizmu.5. Na konci úplného výkonu hodnotenia Rada prijme príslušné opatrenia.Článok 9Dôvernosť1. Od expertov v hodnotiacich tímoch sa vyžaduje, aby rešpektovali dôvernosť akýchkoľvek informácií, ktoré prijmú v súvislosti so svojou úlohou. Členské štáty sa preto musia uistiť, že experti, menovaní podľa článku 3 majú príslušnú úroveň bezpečnosti, kde to pripadá do úvahy.2. Správa vypracovaná v rámci tejto jednotnej akcie je dôverná. Hodnotený členský štát však môže uverejniť túto správu na vlastnú zodpovednosť. Pokiaľ si želá uverejniť len jej časti, musí získať súhlas Rady.Článok 10Preskúmanie mechanizmuNajneskôr na konci prvého hodnotenia všetkých členských štátov Rada preskúma podrobné pravidlá a rozsah mechanizmov a, pokiaľ to bude potrebné, vykoná úpravy tejto jednotnej akcie.Článok 11Nadobudnutie účinnostiTáto jednotná akcia nadobudne účinnosť v deň jej uverejnenia v úradnom vestníku.Článok 12Uverejnenie v úradnom vestníkuTáto jednotná akcia bude uverejnená v úradnom vestníku.V Bruseli 5. decembra 1997Za RadupredsedaM. Fischbach[1] Stanovisko vydané 20. novembra 1997 (ešte neuverejnené v úradnom vestníku).--------------------------------------------------

Summary:
Vzájomné hodnotenie opatrení krajín EÚ v boji proti organizovanému zločinu
Vzájomné hodnotenie opatrení krajín EÚ v boji proti organizovanému zločinu
Jednotnou akciou Európskej únie (EÚ) sa zavádza mechanizmus, ktorý umožňuje vykonávať vzájomné hodnotenia právnych systémov krajín EÚ v súvislosti s rôznymi opatreniami v rámci boja proti organizovanému zločinu.
AKT
                  
Jednotná akcia 97/827/SVV z 5. decembra 1997 prijatá Radou na základe článku K.3 Zmluvy o Európskej únii, ktorý stanovuje mechanizmus na hodnotenie uplatňovania a vykonávania medzinárodných záväzkov v boji proti organizovanému zločinu na národnej úrovni
SÚHRN
HLAVNÉ BODY
                     
Hodnotenia pripravuje predsedníctvo Rady v spolupráci s Generálnym sekretariátom Rady a Európskou komisiou.
Každá krajina EÚ musí určiť jedného až troch expertov so skúsenosťami v hodnotenej oblasti (t. j. polícia, colná správa, súdnictvo), ktorých mená predloží predsedníctvu Rady. Predsedníctvo Rady potom zo zoznamu mien vyberie troch expertov, ktorí vykonajú hodnotenie jednotlivých krajín EÚ, pričom sa dbá na to, aby daní traja experti neboli štátnymi príslušníkmi hodnotenej krajiny EÚ.
Každé kolo hodnotenia sa zameriava na konkrétnu tému, na ktorej sa dohodnú krajiny EÚ. Dohodnú sa aj na poradí návštev a dotazníku, na základe ktorého hodnotiaci tím vykoná návštevu krajiny EÚ. Cieľom je zhromaždiť všetky informácie užitočné na vykonanie hodnotenia. Hodnotiaci tím po vyplnení dotazníka navštívi danú krajinu EÚ, v ktorej sa stretne s príslušnými stranami (napr. politickými, administratívnymi, policajnými, colnými a súdnymi orgánmi). Každá krajina EÚ musí zabezpečiť plnú spoluprácu svojich orgánov s hodnotiacimi tímami vytvorenými v rámci tejto jednotnej akcie.
Najneskôr jeden mesiac od uskutočnenia návštevy sa navštívenej krajine EÚ predloží návrh správy, ktorá sa k nemu môže vyjadriť. Po odsúhlasení a vykonaní prípadných zmien predsedníctvo Rady odovzdá návrh správy členom príslušnej pracovnej skupiny Rady na ďalšie posúdenie a schválenie.
REFERENCIE
Akt
Nadobudnutie účinnosti
Termín transpozície v členských štátoch
Úradný vestník Európskej únie
Jednotná akcia 97/827/SVV
15. decembra 1997
-
Ú. v. ES L 344, 15.12.1997, s. 7 - 9
SÚVISIACE AKTY
                  
Rozhodnutie Rady 2002/996/SVV z 28. novembra 2002 o ustanovení mechanizmu na hodnotenie právnych systémov a ich uplatňovania na národnej úrovni v boji proti terorizmu (Ú. v. ES L 349, 24.12.2002, s. 1 - 3)
Posledná aktualizácia 02.07.2015